[{"text_idx": "#000000", "text": "Ysbyty canser: Pryder am ddiogelwch cleifion"}, {"text_idx": "#000002", "text": "Mae dau feddyg profiadol wedi dweud wrth BBC Cymru eu bod nhw'n poeni am ddiogelwch cleifion canser os aiff y cynllun i godi ysbyty newydd Felindre ar gyrion Caerdydd yn ei flaen."}, {"text_idx": "#000003", "text": "Mae disgwyl i Lywodraeth Cymru gyhoeddi yn fuan a fyddan nhw'n rhoi se\u0302l bendith i'r cynllun."}, {"text_idx": "#000004", "text": "Mae'r meddygon yn poeni'n benodol am yr amser mae'n ei gymryd i drosglwyddo cleifion sa\u0302l o ganolfan Felindre i gael triniaeth yn Ysbyty Athrofaol Cymru."}, {"text_idx": "#000005", "text": "Wrth drosglwyddo cleifion mae'r gwasanaeth ambiwlans yn dynodi galwadau o ran difrifoldeb yn goch, oren a gwyrdd."}, {"text_idx": "#000006", "text": "Y galwadau oren sydd yn poeni'r meddygon - maen nhw'n dweud nad yw Ysbyty Felindre yn rhoi digon o bwyslais ar eu difrifoldeb."}, {"text_idx": "#000007", "text": "Mae dros 70 o gleifion y flwyddyn wedi cael eu trosglwyddo ar alwadau coch neu oren yn ystod y blynyddoedd diwethaf."}, {"text_idx": "#000008", "text": "Doedd y meddygon ddim am siarad yn gyhoeddus gan eu bod nhw eisoes wedi wynebu beirniadaeth hallt am gwestiynu cynlluniau Felindre."}, {"text_idx": "#000009", "text": "Disgrifiad o\u2019r llun, Bu dros 250 o bobl yn protestio'n erbyn y cynlluniau ym mis Mehefin"}, {"text_idx": "#000010", "text": "Maen nhw'n dadlau fod angen codi'r ganolfan ganser newydd ar safle ysbyty mawr ac mai dyna yw'r patrwm sy'n cael ei ffafrio erbyn hyn."}, {"text_idx": "#000011", "text": "\"Mae'r categori oren ar gyfer cleifion sy'n sa\u0302l iawn ac sydd angen gofal brys.\" meddai un ohonyn nhw."}, {"text_idx": "#000012", "text": "\"Nid galwadau routine yw'r rhain, does dim yn routine am gael trawiad neu waedlif neu stro\u0302c, dyw hynny ddim yn gwneud unrhyw synnwyr o gwbl felly dwi'n meddwl eu bod nhw'n chwarae'r ffigyrau yma i lawr.\""}, {"text_idx": "#000013", "text": "Dywedodd un arall: \"Fedrwch chi ddim rhagweld pa gleifion sy'n mynd i ddirywio. Os ydach chi yn yr ysbyty efo canser rydach chi eisoes yn sa\u0302l."}, {"text_idx": "#000014", "text": "\"Fe all cleifion gael trawiad ar y galon, clot ar yr ysgyfaint, fe allan nhw syrthio'n anymwybodol, fe allan nhw gael sepsis ac mae hynny'n golygu dirywio'n gyflym iawn - felly mae'n rhaid cael yr arbenigedd yn y fan a'r lle i achub bywydau."}, {"text_idx": "#000015", "text": "\"Nid jyst barn bersonol ydi hyn. Dwi'n siarad ar ran 30 o feddygon yn Felindre, 57 o feddygon arwyddodd lythyr i'r Prif Weithredwr llynedd a 163 o feddygon ysgrifennodd at y gweinidog iechyd yn ddiweddar."}, {"text_idx": "#000016", "text": "\"Ry'n ni gyd yn poeni y bydd adeiladu uned ar ei phen ei hun ar y caeau yma, heb ofal dwys, heb ofal dibyniaeth uchel a phob dim arall sydd ei angen ar gleifion sa\u0302l yn risg mawr \""}, {"text_idx": "#000017", "text": "Diogelwch 'wrth wraidd popeth a wnawn'"}, {"text_idx": "#000018", "text": "Wrth ymateb i feirniadaeth am drosglwyddo cleifion mae Felindre wedi dweud nad ydyn nhw wedi gorfod paratoi adroddiad achos difrifol o ganlyniad i farwolaeth annisgwyl yno ers pum mlynedd."}, {"text_idx": "#000019", "text": "Yn o\u0302l llefarydd: \"Mae Canolfan Ganser Felindre yn trin rhai o gleifion mwyaf bregus Cymru - mae eu diogelwch a'u gofal wrth wraidd popeth a wnawn ac ry'n ni'n gweithio gyda byrddau iechyd eraill i ddarparu'r gwasanaethau canser gorau posibl i bobl de ddwyrain Cymru."}, {"text_idx": "#000020", "text": "\"Mae'r angen am ganolfan ganser newydd yn ddiamwys. Ni all yr adeilad presennol gynnal gofal cleifion o ansawdd uchel am gyfnod amhenodol o ystyried oedran yr adeilad a'r cynnydd mewn achosion o ganser.\""}, {"text_idx": "#000021", "text": "Mae ymddiriedolaeth Felindre hefyd yn cyfeirio at adroddiad annibynnol Nuffield sy'n nodi na fyddai adeiladu canolfan ganser newydd ar safle'r Ysbyty Athrofaol yn opsiwn am gryn amser a bod angen gweithredu nawr i wella'r gwasanaeth."}, {"text_idx": "#000022", "text": "Bydd Llywodraeth Cymru'n ystyried cynllun busnes y ganolfan ganser newydd ac yn cyhoeddi ei phenderfyniad yr wythnos hon."}, {"text_idx": "#000023", "text": "'Pryder' meddygon am gynlluniau canolfan ganser8 Medi 2020Gwrthwynebu codi ysbyty \u00a3180m ar gyrion Caerdydd4 Mehefin 2020Rhestrau aros Cymru yn cyrraedd record o 538,86118 Chwefror 2021'Wedi dysgu gwersi' wrth i'r marwolaethau groesi 5,0008 Chwefror 2021Miloedd 'ar goll' o driniaeth canser ers y pandemig3 Chwefror 2021"}, {"text_idx": "#000024", "text": "'Pryder' meddygon am gynlluniau canolfan ganser"}, {"text_idx": "#000025", "text": "Gwrthwynebu codi ysbyty \u00a3180m ar gyrion Caerdydd"}, {"text_idx": "#000026", "text": "Rhestrau aros Cymru yn cyrraedd record o 538,861"}, {"text_idx": "#000027", "text": "'Wedi dysgu gwersi' wrth i'r marwolaethau groesi 5,000"}, {"text_idx": "#000028", "text": "Miloedd 'ar goll' o driniaeth canser ers y pandemig"}, {"text_idx": "#000029", "text": "Prif StraeonCynlluniau am dreth twristiaeth i Gymru gam yn nesPublished10 awr yn o\u0302lCam ymlaen i gynllun cludo dw\u0302r o Bowys i LoegrPublished9 awr yn o\u0302lCyfarfod cyhoeddus ar ddyfodol meddygfa PorthmadogPublished8 awr yn o\u0302l"}, {"text_idx": "#000031", "text": "Cam ymlaen i gynllun cludo dw\u0302r o Bowys i Loegr"}, {"text_idx": "#000032", "text": "Cyfarfod cyhoeddus ar ddyfodol meddygfa Porthmadog"}, {"text_idx": "#000038", "text": "Gareth Ward: Yr angerdd a'r aberth tu o\u0302l fy nghoginio"}]